ಬಾಕ್ಸಿಂಗ್ ವಿಶ್ವಕಪ್ : ರಿಂಗ್ಗೆ ಇಳಿಯದೇ ಚಿನ್ನ ಗೆದ್ದ ಅಮಿತ್..! ಕಲೋನ್ ಜರ್ಮನಿ, ಡಿ.20 ವಿಶ್ವಕಪ್ ಬಾಕ್ಸಿಂಗ್ನಲ್ಲಿ ಭಾರತೀಯ ಬಾಕ್ಸರ್ಗಳು ಪದಕಗಳ ಬೇಟೆ ಮುಂದುವರೆಸಿದ್ದು ರಿಂಗ್ಗೆ ಇಳಿಯದೇ 52 ಕೆಜಿ ವಿಭಾಗದಲ್ಲಿ ಅಮಿತ್ ಚಿನ್ನದ ಪದಕ ಗೆಲ್ಲುವ ಮೂಲಕ ಅಚ್ಚರಿ ಮೂಡಿಸಿದ್ದಾರೆ. ಸೆಮಿಫೈನಲ್ನಲ್ಲಿ ಅಮೋಘ ಗೆಲುವು ಸಾಸಿ ಫೈನಲ್ಗೆ ಅಮಿತ್ ಎಂಟ್ರಿ ಕೊಟ್ಟಾಗಲೇ ಪದಕ ಖಾತ್ರಿ ಯಾಗಿತ್ತಾದರೂ ಜರ್ಮನಿಯ ಅರ್ಗಿಶ್ಟಿ ಟೆರ್ವೆಯನ್ ರಿಂಗ್ ಗೆ ಇಳಿಯಲು ನಿರಾಕರಿಸಿದ್ದ ರಿಂದ ಭಾರತದ ಅಮಿತ್ ಮಂಘಾಲ್ರನ್ನು ವಿಜೇತರೆಂದು ಘೋಷಿಸುವ ಮೂಲಕ ಚಿನ್ನದ ಪದಕ ಪ್ರದಾನ ಮಾಡಿದರು. ಚಿನ್ನದ ಪದಕ ಗೆದ್ದ ಅಮಿತ್ರನ್ನು ಬಾಕ್ಸಿಂಗ್ ಮಂಡಳಿ ಸೇರಿದಂತೆ ಹಲವರು ಅಭಿನಂದಿಸಿದರು. ಸತೀಶ್ಗೆ ಬೆಳ್ಳಿ: 91 ಕೆಜಿ ವಿಭಾಗದಲ್ಲಿ ಭಾರತದ ಉದಯೋನ್ಮುಖ ಬಾಕ್ಸರ್ ಸತೀಶ್ ಅವರು ಸೆಮಿಫೈನಲ್ನಲ್ಲಿ ಫ್ರಾನ್ಸ್ನ ದಮಿಲಿ ಡಿನಿಮೊನ್ನ್ಡೆರ ವಿರುದ್ಧ ಗೆಲುವು ಸಾಸಿ ಫೈನಲ್ಗೆ ಪ್ರವೇಶಿಸಿದ್ದರಾದರೂ ಗಾಯದ ಸಮಸ್ಯೆಯಿಂದಾಗಿ ರಿಂಗ್ಗೆ ಇಳಿಯಲು ಸಾಧ್ಯವಾಗದಿದ್ದರಿಂದ ಬೆಳ್ಳಿ ಪದಕಕ್ಕೆ ತೃಪ್ತಿಪಟ್ಟುಕೊಂಡರೆ, ಜರ್ಮನಿಯ ನೆಲ್ವಿ ತಿಯಾಫಾಕ್ ಅವರಿಗೆ ಚಿನ್ನದ ಪದಕ ಲಭಿಸಿತು. ಸತೀಶ್ ಅವರು ಕಾಮನ್ವೆಲ್ತ್ನಲ್ಲೂ ಬೆಳ್ಳಿ ಪದಕಕ್ಕೆ ತೃಪ್ತಿಪಟ್ಟುಕೊಂಡಿದ್ದರು. ಮಹಿಳೆಯರ ವಿಭಾಗದಲ್ಲಿ ಭಾರತದವರೇ ಆದ ಮನೀಶಾ ಹಾಗೂ ಸಾಕ್ಷಿ ಅವರು 57 ಕೆಜಿ ವಿಭಾಗದ ಫೈನಲ್ಗೇರಿದ್ದು ಚಿನ್ನದ ಪದಕ ಗೆಲ್ಲುವ ಭರವಸೆ ಮೂಡಿಸಿದ್ದಾರೆ. ಪೂಜಾರೈ, ಮೊಹಮ್ಮದ್ ಹುಸಾಮುದ್ದಿನ್, ಗೌರವ್ ಸೋಲಂಕಿ ಅವರು ಕಂಚಿನ ಪದಕ ಗೆಲ್ಲುವ ಮೂಲಕ ದೇಶಕ್ಕೆ ಕೀರ್ತಿ ತಂದಿದ್ದಾರೆ.